SPA ลุ้นกำไรปี61-62 ทำ New High ต่อเนื่องแนะ”ซื้อลงทุน”เป้า 21.70 บ.
SPA ลุ้นกำไรปี61-62 ทำ New High ต่อเนื่องแนะ"ซื้อลงทุน"เป้า 21.70 บ.
24 เม.ย. 2561

บล.ไอร่า ระบุในบทวิเคราะห์วันนี้(24 เม.ย.61) ว่า บริษัท สยามเวลเนสกรุ๊ป จำกัด (มหาชน) หรือ SPA การปราบปรามทัวร์ศูนย์เหรียญตั้งแต่ 4Q59 ถือเป็นเรื่องดี ล่าสุดสถานการณ์กลับมาเป็นปกติตั้งแต่กลาง ปี’60 ด้านนักท่องเที่ยวจีนที่ไม่ผ่านทัวร์ ซึ่งเป็นลูกค้าเป้าหมายของ SPA ขยับสัดส่วนขึ้นมาเป็น 60% (เดิม 40%)
ปี’61 มุ่งตลาดต่างประเทศเต็มตัว โดยแฟรนไชส์ในจีนจะขยายจากเดิมที่มี 1 สาขา เป็น 3 สาขา และเริ่มต้นเปิดแฟรนไชส์ในกัมพูชา อีก 3 สาขา พร้อมกันนี้ยังมีแผนเปิดสาขา Flagship ของตนเองที่เซี่ยงไฮ้ อีก 1 สาขา รวมถึงแผนการขยายสาขาในประเทศต่อเนื่องอีก 10 สาขาในปีนี้ (ได้สถานที่แล้ว 7 แห่ง) รวมเป็น 50 สาขาในประเทศ (ปี’60 มี 40 สาขา)
ระยะยาวมีโอกาสเติบโตอีกมาก จากกระแสการดูแลตนเองที่มากขึ้น รวมถึงการหลั่งไหลของนักท่องเที่ยวจีน (ปี’59 – 60 ไทยขยับขึ้นเป็นเป็นสถานที่ท่องเที่ยวยอดนิยมอันดับหนึ่ง) และการที่ SPA เริ่มเข้าไปลงทุนในจีนโดยตรง หลังทำการศึกษาผ่านการเปิดแฟรนไชส์มาราวปีครึ่ง ด้านผลประกอบการปี’61 – 62 คาดทำจุดสูงสุดต่อเนื่อง แนะนำ “ซื้อลงทุน” ราคาเป้าหมายที่ 21.70 บาท